CELEX: 32004D0334
Language: el
Date: 2004-03-31 00:00:00
Title: 2004/334/ΕΚ: Απόφαση της Επιτροπής, της 31ης Μαρτίου 2004, για την έγκριση κυκλοφορίας στην αγορά αλειμμάτων κίτρινου λίπους, προϊόντων τύπου γάλακτος, προϊόντων τύπου γιαούρτης και πικάντικων σαλτσών με προσθήκη φυτοστερολών/φυτοστανολών ως νέων τροφίμων ή νέων συστατικών τροφίμων σύμφωνα με τον κανονισμό (EΚ) αριθ. 258/97 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2004) 1244]

Avis juridique important

|

32004D0334

2004/334/ΕΚ: Απόφαση της Επιτροπής, της 31ης Μαρτίου 2004, για την έγκριση κυκλοφορίας στην αγορά αλειμμάτων κίτρινου λίπους, προϊόντων τύπου γάλακτος, προϊόντων τύπου γιαούρτης και πικάντικων σαλτσών με προσθήκη φυτοστερολών/φυτοστανολών ως νέων τροφίμων ή νέων συστατικών τροφίμων σύμφωνα με τον κανονισμό (EΚ) αριθ. 258/97 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2004) 1244]  

Επίσημη Εφημερίδα αριθ. L 105 της 14/04/2004 σ. 0043 - 0045

Απόφαση της Επιτροπήςτης 31ης Μαρτίου 2004για την έγκριση κυκλοφορίας στην αγορά αλειμμάτων κίτρινου λίπους, προϊόντων τύπου γάλακτος, προϊόντων τύπου γιαούρτης και πικάντικων σαλτσών με προσθήκη φυτοστερολών/φυτοστανολών ως νέων τροφίμων ή νέων συστατικών τροφίμων σύμφωνα με τον κανονισμό (EΚ) αριθ. 258/97 του Ευρωπαϊκού Κοινοβουλίου και του Συμβουλίου[κοινοποιηθείσα υπό τον αριθμό Ε(2004) 1244](Το κείμενο στη φινλανδική γλώσσα είναι το μόνο αυθεντικό)(2004/334/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων(1) και ιδίως το άρθρο 7,Εκτιμώντας τα ακόλουθα:(1) Στις 24 Σεπτεμβρίου, η εταιρεία Pharmaconsult Oy Ltd (πρώην MultiBene Health Oy Ltd) υπέβαλε αίτημα προς τις αρμόδιες αρχές της Φινλανδίας για την κυκλοφορία φυτοστερολών στην αγορά.(2) Στις 17 Ιανουαρίου 2002, οι αρμόδιες αρχές της Φινλανδίας εξέδωσαν αρχική έκθεση αξιολόγησης.(3) Στην αρχική τους έκθεση αξιολόγησης, οι αρμόδιοι για την αξιολόγηση των τροφίμων φορείς της Φινλανδίας κατέληξαν στο συμπέρασμα ότι οι φυτοστερόλες/στανόλες είναι ασφαλείς για κατανάλωση από τον άνθρωπο.(4) Η Επιτροπή διαβίβασε την αρχική έκθεση αξιολόγησης σε όλα τα κράτη μέλη στις 15 Μαρτίου 2002.(5) Εντός της περιόδου των 60 ημερών που ορίζεται στο άρθρο 6 παράγραφος 4 του κανονισμού, προεβλήθησαν αιτιολογημένες αντιρρήσεις σχετικά με τη διάθεση του προϊόντος στην αγορά σύμφωνα με την εν λόγω διάταξη.(6) Η επιστημονική επιτροπή τροφίμων (ΕΕΤ), στη γνώμη της "Γενική γνώμη σχετικά με τις μακροπρόθεσμες επιπτώσεις της λήψης αυξημένων επιπέδων φυτοστερόλων από πολλαπλές διαιτητικές πηγές, με ιδιαίτερη προσοχή στις επιπτώσεις του βήτα-καροτενίου" της 26ης Σεπτεμβρίου 2002, ανέφερε ότι δεν υπάρχουν στοιχεία που να αποδεικνύουν ότι υπάρχει πρόσθετη ωφέλεια από τη λήψη άνω των 3 gr ημερησίως και ότι η κατανάλωση μεγάλης ποσότητας ενδέχεται να προξενήσει ανεπιθύμητες συνέπειες και επομένως κρίνεται καλό να αποφεύγεται η ημερήσια κατανάλωση άνω των 3 gr. Επίσης η ΕΕΤ, στη γνωμοδότησή της, της 4ης Απριλίου 2003, σχετικά με την αίτηση της εταιρείας MultiBene για την έγκριση τροφίμων εμπλουτισμένων με φυτική στερόλη κατέληξε στο συμπέρασμα ότι η προσθήκη φυτοστερόλων είναι ασφαλής, υπό τον όρο ότι η ημερήσια κατανάλωση δεν υπερβαίνει τα 3 gr.(7) Ο κανονισμός (EΚ) αριθ. 608/2004 της Επιτροπής, της 31ης Μαρτίου 2004, για τη σήμανση των τροφίμων και των συστατικών τροφίμων με προσθήκη φυτοστερολών, φυτοστερολεστέρων, φυτοστανολών ή/και φυτοστανολεστέρων(2) εξασφαλίζει ότι οι καταναλωτές λαμβάνουν τις αναγκαίες πληροφορίες προκειμένου να αποφύγουν την υπερβολική κατανάλωση πρόσθετων φυτοστερολών.(8) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Τα τρόφιμα και τα συστατικά τροφίμων όπως ορίζονται στο παράρτημα, με προσθήκη φυτοστερολών/φυτοστανολών όπως διευκρινίζεται στο παράρτημα 2, τα καλούμενα εφεξής "τα προϊόντα", δύνανται να διατεθούν στην αγορά εντός της Κοινότητας.Άρθρο 2Τα προϊόντα πρέπει να παρασκευάζονται με τρόπο ώστε να μπορούν εύκολα να συσκευάζονται σε μερίδες που περιέχουν κατ' ανώτατο όριο 3 (στην περίπτωση μιας μερίδας την ημέρα) γραμμάρια ή κατ' ανώτατο όριο 1 (σε περίπτωση τριών μερίδων την ημέρα) γραμμάριο πρόσθετων φυτοστερολών/φυτοστανολών.Πικάντικες σάλτσες πρέπει να συσκευάζονται ως ατομικές μερίδες.Η ποσότητα φυτοστερόλης/φυτοστανόλης που προστίθεται σε μία συσκευασία ποτών δεν πρέπει να υπερβαίνει τα 3 γραμμάρια.Άρθρο 3Η παρούσα απόφαση απευθύνεται στην εταιρεία Pharmaconsult Oy, Piippakoivunkuja 5, FIN - 05200 Espoo.Βρυξέλλες, 31 Μαρτίου 2004.Για την ΕπιτροπήDavid ByrneΜέλος της Επιτροπής(1) ΕΕ L 43 της 14.2.1997, σ. 1.(2) ΕΕ L 97 της 1.4.2004, σ. 44.ΠΑΡΑΡΤΗΜΑ 1Προϊόντα που αναφέρονται στο άρθρο 1Αλείμματα κίτρινου λίπους όπως ορίζονται στον κανονισμό (EΚ) αριθ. 2991/94 του Συμβουλίου(1), με εξαίρεση τα μαγειρικά λίπη και τα λίπη τηγανίσματος και αλείμματα βουτύρου ή άλλου ζωικού λίπους.Προϊόντα τύπου γάλακτος, όπως προϊόντα με βάση το μερικώς αποβουτυρωμένο γάλα και το αποκορυφωμένο γάλα και προϊόντα τύπου γιαούρτης, στα οποία το λίπος γάλακτος έχει μειωθεί ή αντικατασταθεί εν μέρει ή πλήρως από φυτικό έλαιο.Πικάντικες σάλτσες(1) ΕΕ L 316 της 9.12.1994, σ. 2.ΠΑΡΑΡΤΗΜΑ 2Προδιαγραφές για τις φυτοστερόλες/στανόλες που προστίθενται σε τρόφιμα και συστατικά τροφίμωνΟρισμόςΟι φυτοστερόλες και οι φυτοστανόλες είναι στερόλες και στανόλες που εξάγονται από φυτά και ενδέχεται να παρουσιάζονται ως ελεύθερες στερόλες και στανόλες ή εστεροποιημένες με λιπαρά οξέα κατάλληλα για τρόφιμα.Σύνθεση (με GC-FID ή ισοδύναμη μέθοδο)&lt;  80 % βήτα σιτοστερόλη&lt;  15 % βήτα σιτοστανόλη&lt;  40 % καμπεστερόλη&lt;  5 % καμπεστανόλη&lt;  30 % στιγμαστερόλη&lt;  3 % βρασσικαστερόλη&lt;  3 % άλλες στερόλες/στανόλεςΜόλυνση/Καθαρότητα (με GC-FID ή ισοδύναμη μέθοδο)Οι φυτοστερόλες και οι φυτοστανόλες που εξάγονται από πηγές εκτός του κατάλληλου για τρόφιμα ελαιολάδου δεν πρέπει να περιέχουν ρύπους· αυτό εξασφαλίζεται καλύτερα εάν το ποσοστό καθαρότητας του συστατικού φυτοστερόλης/φυτοστανόλης είναι μεγαλύτερο του 99 %.